CELEX: 
Language: hr
Date: 2019-12-16 00:00:00
Title: PROVEDBENA ODLUKA KOMISIJE (EU) …/… o izmjeni Provedbene odluke 2014/908/EU s obzirom na uvrštenje Srbije i Južne Koreje u popise trećih zemalja i državnih područja čiji se nadzorni i regulatorni zahtjevi smatraju istovjetnima za potrebe tretmana izloženosti u skladu s Uredbom (EU) br. 575/2013 Europskog parlamenta i Vijeća

EUROPSKA
                              KOMISIJA
                                                       Bruxelles, 16.12.2019.
                                                       C(2019) 8883 final
                       PROVEDBENA ODLUKA KOMISIJE (EU) …/…
                                         оd 16.12.2019.
   o izmjeni Provedbene odluke 2014/908/EU s obzirom na uvrštenje Srbije i Južne Koreje
       u popise trećih zemalja i državnih područja čiji se nadzorni i regulatorni zahtjevi
       smatraju istovjetnima za potrebe tretmana izloženosti u skladu s Uredbom (EU)
                          br. 575/2013 Europskog parlamenta i Vijeća
                                     (Tekst značajan za EGP)
HR                                                                                         HR
 ---pagebreak---                           PROVEDBENA ODLUKA KOMISIJE (EU) …/…
                                                  оd 16.12.2019.
    o izmjeni Provedbene odluke 2014/908/EU s obzirom na uvrštenje Srbije i Južne Koreje
        u popise trećih zemalja i državnih područja čiji se nadzorni i regulatorni zahtjevi
        smatraju istovjetnima za potrebe tretmana izloženosti u skladu s Uredbom (EU)
                               br. 575/2013 Europskog parlamenta i Vijeća
                                             (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 575/2013 Europskog parlamenta i Vijeća od
   26. lipnja 2013. o bonitetnim zahtjevima za kreditne institucije i investicijska društva i o
   izmjeni Uredbe (EU) br. 648/20121, a posebno njezin članak 107. stavak 4., članak 114.
   stavak 7., članak 115. stavak 4., članak 116. stavak 5. i članak 142. stavak 2.,
   budući da:
   (1)      Provedbenom odlukom Komisije 2014/908/EU2 utvrđuju se popisi trećih zemalja i
            državnih područja čiji se nadzorni i regulatorni okvir smatra istovjetnim
            odgovarajućem nadzornom i regulatornom okviru koji se primjenjuje u Uniji u skladu
            s Uredbom (EU) br. 575/2013.
   (2)      Komisija je provela daljnje procjene nadzornih i regulatornih okvira koji se
            primjenjuju na kreditne institucije u određenim trećim zemljama i državnim
            područjima. Te su procjene Komisiji omogućile da utvrdi jesu li ti okviri istovjetni za
            potrebe utvrđivanja tretmana relevantnih kategorija izloženosti iz članaka 107., 114.,
            115., 116. i 142. Uredbe (EU) br. 575/2013.
   (3)      Istovjetnost je utvrđena analizom temeljenom na rezultatima nadzornog i regulatornog
            okvira treće zemlje kojom se ispituje njegova sposobnost da postigne iste opće ciljeve
            kao i nadzorni i regulatorni okvir Unije. Ciljevi se posebno odnose na stabilnost i
            integritet domaćeg i svjetskog financijskog sustava u cijelosti; učinkovitost i
            prikladnost zaštite deponenata i ostalih korisnika financijskih usluga; suradnju
            različitih sudionika financijskog sustava, uključujući regulatorna i nadzorna tijela;
            neovisnost i učinkovitost nadzora; učinkovitu primjenu i provedbu relevantnih
            međunarodno dogovorenih standarda. U cilju postizanja istih općih ciljeva kao u
            nadzornom i regulatornom okviru Unije, nadzorni i regulatorni okvir treće zemlje
            trebao bi biti u skladu s nizom operativnih, organizacijskih i nadzornih standarda koji
            odražavaju ključne elemente Unijinih nadzornih i regulatornih zahtjeva koji se
            primjenjuju na relevantne kategorije financijskih institucija.
   1
          SL L 176, 27.6.2013., str. 1.
   2
          Provedbena odluka Komisije 2014/908/EU od 12. prosinca 2014. o istovjetnosti nadzornih i regulatornih
          zahtjeva određenih trećih zemalja i državnih područja za potrebe tretmana izloženosti u skladu s Uredbom
          (EU) br. 575/2013 Europskog parlamenta i Vijeća (SL L 359, 16.12.2014., str. 155.).
HR                                                        1                                                        HR
 ---pagebreak---    (4) Komisija je u svojim procjenama razmatrala razvoj nadzornog i regulatornog okvira
       Srbije i Južne Koreje od donošenja Provedbene odluke Komisije (EU) 2019/5363 te je
       uzela u obzir dostupne izvore informacija, uključujući procjenu koju je provelo
       Europsko nadzorno tijelo za bankarstvo, koje je dalo preporuku da se nadzorni i
       regulatorni okvir koji se primjenjuje na kreditne institucije u tim trećim zemljama
       smatra istovjetnim pravnom okviru Unije za potrebe članka 107. stavka 3., članka 114.
       stavka 7., članka 115. stavka 4., članka 116. stavka 5. i članka 142. stavka 2. Uredbe
       (EU) br. 575/2013. Komisija nadalje primjećuje da je Srbija znatno poboljšala svoj
       okvir za borbu protiv pranja novca i financiranja terorizma te da ulaže daljnje napore u
       tom pogledu.
   (5) Komisija je zaključila da Srbija i Južna Koreja imaju uspostavljen nadzorni i
       regulatorni okvir koji je u skladu s nizom operativnih, organizacijskih i nadzornih
       standarda koji su barem istovjetni ključnim elementima Unijina nadzornog i
       regulatornog okvira koji se primjenjuje na kreditne institucije. Stoga je primjereno
       nadzorne i regulatorne zahtjeve koji se primjenjuju na kreditne institucije u Srbiji i
       Južnoj Koreji smatrati barem istovjetnima onima koji se primjenjuju u Uniji za potrebe
       članka 107. stavka 3., članka 114. stavka 7., članka 115. stavka 4., članka 116.
       stavka 5. i članka 142. stavka 2. Uredbe (EU) br. 575/2013.
   (6) Provedbenu odluku 2014/908/EU trebalo bi stoga izmijeniti kako bi se Srbija i Južna
       Koreja uvrstile u odgovarajuće popise trećih zemalja i državnih područja čiji se
       nadzorni i regulatorni zahtjevi, za potrebe tretmana izloženosti iz članaka 107., 114.,
       115., 116. i 142. Uredbe (EU) br. 575/2013, smatraju istovjetnima Unijinu okviru.
   (7) Popisi trećih zemalja i državnih područja koji se smatraju istovjetnima za potrebe
       relevantnih odredbi Uredbe (EU) br. 575/2013 nisu konačni. Komisija će uz pomoć
       Europskog nadzornog tijela za bankarstvo i dalje redovito pratiti razvoj nadzornih i
       regulatornih okvira trećih zemalja i državnih područja u cilju ažuriranja, prema
       potrebi, a najmanje svakih pet godina, popisa trećih zemalja i državnih područja
       utvrđenih u Provedbenoj odluci 2014/908/EU, posebno uzimajući u obzir razvoj
       nadzornog i regulatornog okvira u Uniji i na svjetskoj razini te u svjetlu novih
       dostupnih izvora relevantnih informacija.
   (8) Redovito preispitivanje bonitetnih i nadzornih zahtjeva koji se primjenjuju u trećim
       zemljama i državnim područjima navedenima u prilozima od I. do V. Provedbenoj
       odluci 2014/908/EU ne bi smjelo dovesti u pitanje mogućnost da Komisija provede
       posebno preispitivanje u pogledu pojedine treće zemlje ili državnog područja bilo kada
       izvan razdoblja općeg preispitivanja u slučaju da Komisija zbog relevantnih događaja
       treba ponovno procijeniti priznanje dodijeljeno Provedbenom odlukom 2014/908/EU.
       Posljedica te ponovne procjene može biti povlačenje priznanja istovjetnosti.
   (9) Mjere predviđene ovom Odlukom u skladu su s mišljenjem Europskog odbora za
       bankarstvo,
   3
       Provedbena odluka Komisije (EU) 2019/536 оd 29. ožujka 2019. o izmjeni Provedbene odluke
       2014/908/EU u pogledu popisa trećih zemalja i državnih područja čiji se nadzorni i regulatorni zahtjevi
       smatraju istovjetnima za potrebe tretmana izloženosti u skladu s Uredbom (EU) br. 575/2013
       Europskog parlamenta i Vijeća (SL L 92, 1.4.2019., str. 3.).
HR                                                  2                                                          HR
 ---pagebreak---    DONIJELA JE OVU ODLUKU:
                                               Članak 1.
   Provedbena odluka 2014/908/EU mijenja se kako slijedi:
   1.     Prilog I. zamjenjuje se tekstom iz Priloga I. ovoj Odluci;
   2.     Prilog IV. zamjenjuje se tekstom iz Priloga II. ovoj Odluci;
   3.     Prilog V. zamjenjuje se tekstom iz Priloga III. ovoj Odluci.
                                               Članak 2.
   Ova Odluka stupa na snagu dvadesetog dana od dana objave u Službenom listu Europske
   unije.
   Sastavljeno u Bruxellesu 16.12.2019.
                                                  Za Komisiju
                                                  Predsjednica
                                                  Ursula von der Leyen
HR                                                  3                                  HR
 ---documentbreak---                                   HR
                               PRILOG I.
                               „PRILOG I.
  POPIS TREĆIH ZEMALJA I DRŽAVNIH PODRUČJA ZA POTREBE ČLANKA 1.
                         (KREDITNE INSTITUCIJE)
(1)    Argentina
(2)    Australija
(3)    Brazil
(4)    Kanada
(5)    Kina
(6)    Farski Otoci
(7)    Grenland
(8)    Guernsey
(9)    Hong Kong
(10)   Indija
(11)   Otok Man
(12)   Japan
(13)   Jersey
(14)   Meksiko
(15)   Monako
(16)   Novi Zeland
(17)   Saudijska Arabija
(18)   Srbija
(19)   Singapur
(20)   Južna Afrika
(21)   Južna Koreja
(22)   Švicarska
(23)   Turska
(24)   SAD”
 ---documentbreak--- NA ---documentbreak---                                 HR
                            PRILOG II.
                            „PRILOG IV.
 POPIS TREĆIH ZEMALJA I DRŽAVNIH PODRUČJA ZA POTREBE ČLANKA 4.
                       (KREDITNE INSTITUCIJE)
1.   Argentina
2.   Australija
3.   Brazil
4.   Kanada
5.   Kina
6.   Farski Otoci
7.   Grenland
8.   Guernsey
9.   Hong Kong
10.  Indija
11.  Otok Man
12.  Japan
13.  Jersey
14.  Meksiko
15.  Monako
16.  Novi Zeland
17.  Saudijska Arabija
18.  Srbija
19.  Singapur
20.  Južna Afrika
21.  Južna Koreja
22.  Švicarska
23.  Turska
24.  SAD”
 ---documentbreak--- NA ---documentbreak--- NA ---documentbreak---                                     HR
                                PRILOG III.
                                 „PRILOG V.
 POPIS TREĆIH ZEMALJA I DRŽAVNIH PODRUČJA ZA POTREBE ČLANKA 5.
               (KREDITNE INSTITUCIJE I INVESTICIJSKA DRUŠTVA)
Kreditne institucije:
1)      Argentina
2)      Australija
3)      Brazil
4)      Kanada
5)      Kina
6)      Farski Otoci
7)      Grenland
8)      Guernsey
9)      Hong Kong
10)     Indija
11)     Otok Man
12)     Japan
13)     Jersey
14)     Meksiko
15)     Monako
16)     Novi Zeland
17)     Saudijska Arabija
18)     Srbija
19)     Singapur
20)     Južna Afrika
21)     Južna Koreja
22)     Švicarska
23)     Turska
24)     SAD
 ---pagebreak--- Investicijska društva:
1)       Australija
2)       Brazil
3)       Kanada
4)       Kina
5)       Hong Kong
6)       Indonezija
7)       Japan (ograničeno na subjekte u poslovanju s financijskim instrumentima vrste I.)
8)       Meksiko
9)       Južna Koreja
10)      Saudijska Arabija
11)      Singapur
12)      Južna Afrika
13)      SAD”